Rezumatul Studiului 11 - Tânjind după mai mult

1. **Simbolul botezului. 1 Corinteni 10:1-4.**
	* Un simbol reprezintă un exemplu care ne ajută să înţelegem altceva. Relatarea exodului din Israel este plină de simboluri care ne ajută să înţelegem realităţile spirituale.
	* *SIMBOLUL*: Trecând Marea Roşie, Israel a părăsit sclavia Egiptului şi a intrat, sub nor, într-o nouă viaţă de libertate – *REALITATEA:* La botez, părăsim o viaţă de sclavie sub păcat şi intrăm într-o viaţă nouă în Hristos (Rom. 6:4,11)
	* *SIMBOLUL:* Dumnezeu le-a asigurat mana drept alimentaţie – *REALITATEA:* Isus este „pâinea vieţii” (Ioan 6:48)
	* *SIMBOLUL:* Au băut apa care ieşea din stâncă - *REALITATEA:* Isus este „apa vie” (Ioan 4:10)
2. **Simbolul răscumpărării. Ioan 1:36.**
	* Având în vedere că sângele este un simbol al vieţii (Lev. 17:11), ce lecţii pot fi învăţate din jertfele prezentate în Leviticul 4:32-35 şi despre care Ioan spune că sunt simboluri ale lui Isus?
	* *SIMBOLUL:* Cel ce aduce jertfa îşi pune mâinile pe miel - *REALITATEA:* Mărturisim lui Isus păcatele noastre
	* *SIMBOLUL:* Despoaie animalul - *REALITATEA:* Recunoaştem că Isus a murit pentru păcatele noastre
	* *SIMBOLUL:* Preotul pune din sânge pe coarnele altarului şi varsă restul - *REALITATEA:* Sângele lui Isus vărsat la cruce are putere să ne răscumpere
	* *SIMBOLUL:* Se arde grăsimea pe altar - *REALITATEA:* Predăm viaţa noastră lui Isus
	* *SIMBOLUL:* Preotul face ispăşirea de păcat - *REALITATEA:* Isus ispăşeşte păcatul.
3. **Simbolul odihnei:**
	* **Intrarea în odihnă. Evrei 3:7-4:3p.p.**
		+ Pentru a ne odihni în Hristos, trebuie să ne încredem pe deplin în făgăduinţele Sale, să le credem pe deplin şi să perseverăm în fiecare zi în părtăşia noastră cu El.
		+ Unde sunt aceste făgăduinţe? Cum să crezi în ele? În ce mod ar trebui să perseverez? Citind Cuvântul cu credinţă (Evrei 4:2,12).
		+ Dumnezeu a promis o odihnă pentru Israel atunci când au intrat în posesia ţării Canaanului. Totuşi, numai cei care credeau şi perseverau puteau intra în acea odihnă (Evrei 4:2).
	* **Neintrarea în odihnă. Evrei 4:3u.p.-7.**
		+ Pavel foloseşte neascultarea oamenilor (pentru care nu au intrat în Canaan) ca un simbol al respingerii lui Isus de către Israel ca naţiune. Deşi Dumnezeu hotărâse de la începutul Creaţiei că ai Săi copiii se vor odihni, nu toţi o fac.
		+ Odihna făgăduită este „odihna” sufletului care are loc cu predarea deplină lui Hristos şi cu integrarea vieţii în scopul veşnic al lui Dumnezeu (Is. 30:15; Ier. 6:16; Mat. 11:29).
		+ Încă avem timp să intrăm în această odihnă. Dar este important să luăm decizia acum. Există un termen limită pentru a intra: AZI (v. 6-7).
	* **Odihna viitoare. Evrei 4:8-11.**
		+ Citeşte Evrei 4:8. Nu a fost Iosua cel care l-a adus pe poporul Israel în odihnă când au intrat în Canaan? Nu era aceasta odihna despre care vorbea Psalmul 95 pe care Pavel îl foloseşte aici? Despre ce vorbeşte Pavel?
		+ Există o odihnă viitoare, legată de Canaanul Ceresc şi de Sabat (v. 10-11).
		+ Această odihnă reflectă odihna lui Dumnezeu în primul Sabat din istorie. Înseamnă că putem înceta din lucrările noastre şi putem avea încredere în mântuirea Lui.